„ Mér líður ótrúlega vel . Þetta var algjörlega frábær leikur af okkar hálfu og stórkostlega vel útfærður , “ sagði kampakátur Guðmundur Þór Guðmundsson , landsliðsþjálfari í handbolta , í samtali við mbl.is eftir 31 : 30 - sigur Íslands á heims - og ólympíumeisturum Danmerkur í fyrsta leik liðanna á EM karla í Malmö í kvöld . „ Við þurftum að eiga algjörlega frábæran leik á öllum sviðum og við gerðum það . Ég er mjög stoltur af liðinu og að vinna besta lið heims í dag er mjög stór sigur fyrir okkur , “ sagði Guðmundur , áður en hann lýsti lykilatriðunum í sigrinum . „ Við lögðum upp með ákveðið leikplan sem gekk fullkomlega upp , bæði í vörn og sókn . Við spiluðum ekki mörg kerfi í sókninni , heldur gerðum við þetta á mjög hnitmiðaðan hátt . Leikmennirnir fylgdu þessu í einu og öllu og gerðu þetta stórkostlega vel . “ Það gat allt gerst Danir fengu tækifæri til að jafna í blálokin , en síðasta sókn þeirra mistókst og íslensku leikmennirnir og þjálfarar fögnuðu vel í leikslok „ Það var auðvitað gríðarleg spenna í lokin og allt gat gerst . Það er ljóst að það mátti engu muna . Við vorum að spila á móti stórbrotnu liði og það gat allt gerst . “ Íslenska liðið fagnar vel og innilega í leikslok . AFP Íslenska vörnin átti í erfiðleikum með Mikkel Hansen framan af leik , en eftir því sem leið á tókst þeim betur að stöðva stærstu stjörnu Dana . „ Það var ákveðinn fasi í vörninni sem var ekki nægilega góður . Þeir náðu að klippa okkur í sundur og það komu innleysingar úr hornum sem ég var óánægður með , en síðan fórum við yfir hlutina í hálfleik og bættum okkur í vörninni þegar leið á leikinn . Það er ekki hlaupið að því að stöðva Dani í þeirra áhlaupum . “ Rétt að gefa Landin rautt „ Þeir eru með stórkostlega leikmenn alls staðar á vellinum . Við unnum þetta hins vegar á frábærri liðsheild og mjög góðu leikplani . Við vorum mjög nákvæmir í því sem við ætluðum okkur og vorum búnir að skipuleggja það mjög vel . Mér leið vel fyrir leikinn , svaf vel í nótt og var sáttur við leikplanið . Það hjálpar líka að ég þekki liðið , ég þekki leikmennina þar sem ég þjálfaði þá . Við gátum nýtt okkur ákveðna veikleika í þeirra liði , bæði í vörn og sókn . “ Niklas Landin , markmaður Dana og einn sá besti í heimi , fékk beint rautt spjald í seinni hálfleik fyrir að brjóta á Ólafi Guðmundssyni utan teigs í hraðaupphlaupi . Aron Pálmarsson var stórkostlegur í leiknum . AFP „ Reglurnar eru mjög skýrar . Ég held hann hafi sett fótinn fyrir hann og þetta má ekki . Það er tekið hart á svona og ég held þetta hafi verið réttur dómur , enda sáu þeir þetta á myndbandi áður en þeir ráku hann út af , “ sagði Guðmundur . Krampi hjá Alexander Alexander Petersson fann til í ökklanum undir lokin , en Guðmundur segir hann hafa fengið krampa og það sé ekki eitthvað til að hafa áhyggjur af . „ Þetta var venjulegur krampi . Þetta var ekkert alvarlegt og engin tognun eða neitt slíkt . Það er skiljanlegt þar sem hann var búinn að vera undir miklu álagi . “ Leikmenn liðsins þurfa að fara sparlega í fögnuð , þar sem leikur gegn Rússum bíður strax á mánudaginn . Rússar töpuðu fyrir Ungverjum í dag , 26 : 25. „ Íslenska landsliðið hefur brennt sig áður í svipaðri stöðu og við höfum ekki áhuga á að endurtaka það . Að því sögðu er það ekki sjálfgefið að við vinnum næsta leik . Það er mjög gott lið sem við erum að fara að spila á móti . Við þurfum virkilega á öllu okkar að halda og halda einbeitingunni alveg í gegn . Þetta er algjör dauðariðill og það má ekkert út af bregða . Við höfum rætt það nú þegar nokkrum sinnum eftir leikinn . Við þurfum að fylgja því eftir núna , “ sagði Guðmundur .